
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 162 


6 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης ρυμοτομικού σχεδίου στα 
Ο.Τ. 21-38-39-54-55-56 του Δήμου Παρανεστίου Ν. 

Δράμας. 1 

Έγκριση τροποποίησης ρυμοτομικού σχεδίου στα 
Ο.Τ. 685 α, 685 β, 686 και 686 α του Δήμου Δράμας 2 
Τροποποίηση της αρ 2640/18.12.1980 απόφασης Νο¬ 
μάρχη Χίου «Περί άρσεως αναδασώσεως εκτάσε- 
ως 2.786,80 στρεμ στη θέση «Κορακαρης» περιφέ¬ 


ρειας Δήμου Χίου». 3 

Κήρυξη αναδασωτέας έκτασης 125 στρεμμάτων στη 
θέση «Προφήτης Ηλίας», περιφέρειας δημοτικού 
διαμερίσματος Προσήλιου Δήμου Σμύνους Ν. Λα¬ 
κωνίας . 4 


ΑΠΟΦΑΣΕΙ Σ 

Αριθ. οικ.3084 (1) 

Έγκριση τροποποίησης ρυμοτομικού σχεδίου στα Ο.Τ. 
21-38-39-54-55-56 του Δήμου Παρανεστίου Ν. Δρά¬ 
μας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του Ν. Δ/τοςτης 17/7/23 «περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3, 29 & 70 αυτού. 

2. Τις διατάξεις του άρθρου 29 του Ν. 2831/2000 
(ΦΕΚ140Α') «Τροποποίηση διατάξεων του Ν. 1577/85, 
κ.λ.π.» σε συνδυασμό με τις διατάξεις του Ν. 2503/97 
(ΦΕΚ107Α'). 

3. Τις διατάξεις του Κεφ. II του από 3/4/29 Π.Δ/τος που 
διατηρήθηκαν σε ισχύ με το άρθρο 31 §3τουΝ. 1577/85. 

4. Την υπ’ αριθμ 98/2000 γνωμοδότηση του Δημοτικού 
Συμβουλίου του Δήμου Παρανεστίου που εκφράζει τη 
σύμφωνη γνώμη του επί της προτεινόμενης τροποποίη¬ 
σης όπως αυτή απεικονίζεται στο συνημμένο τοπογραφι¬ 


κό διάγραμμα και συγκεκριμένα επί του αποχαρακτηρι¬ 
σμού του οικοπέδου της ιδιοκτησίας του Μιχαήλ Δημη- 
ριάδη από χώρο για την ανέγερση κοινωφελούς κτιρίου 
σε οικοδομήσιμο και την απόδοσή του σ’ αυτόν. 

β) Το γεγονός ότι σύμφωνα με το άρθ. 29 παρ.4.1,α,του 
Ν. 2831/2000 με τις τροποποιήσεις ρυμοτομικών σχεδίων 
δεν πρέπει να πραγματοποιείται μείωση της συνολικής 
επιφάνειας κοινοχρήστων χώρων. 

γ) Το γεγονός ότι ο Δήμος στο διάστημα των 25 χρόνων 
δεν προέβη σε ενέργειες αξιοποίησης των οικοπέδων, 
όπως αρχικά χαρακτηρίστηκαν και ούτε προτίθεται μελ¬ 
λοντικά να τα αξιοποιήσει προς αυτή την κατεύθυνση, 

δ) Την αριθμ. 4258/10.3.1978 απόφαση του Νομάρχη 
Δράμας με την οποία δίνεται εντολή να επαναχορηγηθεί ο 
απαλλοτριωθείς κλήρος στους κληρούχους. 

5. Την από 16.1.2001 εισήγηση του Τμήματος Πολεοδο- 
μικού σχεδιασμού. 

6. Την υπ’αριθμ.7/22.1.2001 σύμφωνη γνωμοδότηση 
του Συμβουλίου Χ.Ο.Π. της Περιφέρειας Ανατολικής Μα¬ 
κεδονίας - Θράκης. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Παρανε¬ 
στίου, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Παρανεστίου Δράμας στα Ο.Τ. 21-38-39-54-55-56 όπως 
ακριβώς απεικονίζεται στο συνημμένο τοπογραφικό διά¬ 
γραμμα και τον αποχαρακτηρισμό από χώρο για την ανέ¬ 
γερση Κέντρου Νεότητας και Νηπιαγωγείου σε οικοδο¬ 
μήσιμο βάσει του Ν.2831/2000, που θεωρήθηκε από την 
προϊσταμένη της Δ/νσης ΠΕ.ΧΩ. στις 2.2.2001. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 2 Φεβρουάριου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

Αριθ.2188 (2) 

Έγκριση τροποποίησης ρυμοτομικού σχεδίου στα Ο.Τ. 

685 α, 685 β, 686 και 686 α του Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3, 29 & 70 αυτού. 

2. Τις διατάξεις του άρθρου 29 του Ν.2831/2000 
(ΦΕΚ140Α') «Τροποποίηση διατάξεων του Ν. 1577/85, 
κ.λ.π.» σε συνδυασμό με τις διατάξεις του Ν.2503/97 
(ΦΕΚ107Α). 

3. Τις διατάξεις του Κεφ. II του από 3/4/29 Π.Δ/τος που 
διατηρήθηκαν σε ισχύ με το άρθρο 31 §3 του Ν. 1577/85. 

4. Τηνυπ’ αριθμ 438/1 £99 γνωμοδότηση του Δημοτικού 
Συμβουλίου Δράμας που εκφράζει τη σύμφωνη γνώμη 
του επί της προτεινόμενης τροποποίησης όπως αυτή 
απεικονίζεται στο συνημμένο τοπογραφικό διάγραμμα. 

5. Την υπ’αριθμ.66/1.11.2000 σύμφωνη γνωμοδότηση 
του Συμβουλίου Χ.Ο.Π. της Περιφέρειας Ανατολικής Μα¬ 
κεδονίας - Θράκης(ομόφωνη). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Διδυμο¬ 
τείχου. 


Επειδή με την εν λόγω τροποποίηση 

1) θα μεταφερθεί ο βρεφονηπιακός σταθμός στο βό¬ 
ρειο τμήμα του Ο.Τ. 685 β και στη θέση του θα δημιουρ- 
γηθούν αίθουσες διδασκαλίας κατ’ επέκταση των υφι¬ 
σταμένων αιθουσών του Δημοτικού Σχολείου με σκοπό 
την εξυπηρέτηση των αναγκών εκπαίδευσης της περιο¬ 
χής και 

2) θα δημιουργηθεί ένας νέος πεζόδρομος ανάμεσα 
στα Ο.Τ. 685 α και 685 β με σκοπό το διαχωρισμό των λει¬ 
τουργιών εκπαίδευσης ,όπως αναφέρεται στην ανωτέρω 
γνωμοδότηση του Περιφερειακού Σ.Χ.Ο.Π., αποφασίζου¬ 
με: 

Άρθρο 1 

Εγκρίνεται η τροποποίηση του ρυμοτομικού σχεδίου 
στα Ο.Τ. 685 α, 685 β, 686 και 686 α του Δήμου Δράμας 
όπως ακριβώς, απεικονίζεται στο συνημμένο τοπογραφι- 
κό διάγραμμα που θεωρήθηκε από την προϊσταμένη της 
Δ/νσης ΠΕ.ΧΩ. ΣΤΙΣ 21.11.2000. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κομοτηνή, 2 Φεβρουάριου 2000 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.3117 ( 3 ) 

Τροποποίηση της αρ 2640/18.12.1980 απόφασης Νομάρ¬ 
χη Χίου «Περί άρσεως αναδασώσεως εκτάσεως 
2.786,80 στρεμ στη Ειέση «Κορακαρης» περιφέρειας 
Δήμου Χίου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τις σχετικές διατάξεις για διοικητική αποκέντρωση. 

2. Τις διατάξεις της παρ. 3 του αρθ. 117 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των δα¬ 
σών και των δασικών εν γένει εκτάσεων της Χώρας» άρ¬ 
θρο 44. 

4. Τις αριθ. 160417/1180/8.7.80 και 18 2447/3049/24.9. 
80 διαταγές του Υπ. Γεω ργίας. 

5. Τις διατάξεις των Ν. 2218/94, Ν 2240/94, όπως ισχύ¬ 
ουν μετά την τροποποίησή τους από τους Ν. 2307/94 και 
Ν. 2344/96. 

6. Τις Δ/ξεις του Ν. 2503/97 «Διοίκηση, οργάνωση, στε- 
λέχωση, περιφέρειας». 

7. Τις αριθ. 450/5.9.97 και 1264/17.7.98 αποφάσεις Γ,Γ. 
Περιφ. Β. Αιγαίου περί μεταβίβασης αρμοδιοτήτων. 

8. Τις αριθ. 4549/13.4.1961 και 6696/30.5.64 αποφάσεις 
του Νομάρχη Χίου περί κήρυξης ως αναδασωτέας έκτα¬ 
σης της περιοχής Κορακαρη Δήμου Χίου και Καμποχώ- 

ρων. , 

9. Την αριθ. 2640/18.12.1980 απόφαση Νομάρχη Χίου 


«Περί άρσεως αναδασώσεως εκτάσεως 2.786,80 στρεμ. 
στη θέση ΚΟΡΑΚΑΡΗΣ περιφέρειας Δήμου Χίου του Νο¬ 
μού Χίου. 

10. Την αριθ.3116/7.12.2000 εισήγηση της Δ/νσης Δα¬ 
σών Χίου όπου και αναφέρεται ότι θα πρέπει να τροπο- 
ποιηθεί η αρ 2640/18.12.1980 απόφαση του Νομάρχη Χί¬ 
ου περί άρσης της αναδασωτέας, της περιοχής Κορακα¬ 
ρη Δήμου Χίου διότι δεν μνημονεύεται στο κείμενό της η 
αρ 4549/13.4.1961 απόφαση του Νομάρχη Χίου, αποφα¬ 
σίζουμε: 

Τροποποιούμε το πρώτο εδάφιο της Α παραγράφου της 
αριθ. 2640/18.12.80 απόφασης Νομάρχη Χίου ως εξής: 

«Α. Τροποποιώντας τις αριθ. 4549/13.4.61 και 6696/ 
30.5.64 αποφάσεις Νομάρχη Χίου με τις οποίες κηρύχθη¬ 
καν ως αναδασωτέες εκτάσεις επιφάνειες εμβαδού 4.370 
στρεμμάτων και 2.986,8 στρεμμάτων αντίστοιχα, που βρί¬ 
σκονται στη θέση «ΚΟΡΑΚΑΡΗΣ» περιφέρειας Δήμου Χί¬ 
ου του Νομού Χίου, αίρουμε την αναδάσωση σε έκταση 
δύο χιλιάδων επτακοσίων ογδόντα έξι στρεμμάτων και 
ογδόντα εκατοστών (2.786,80) που ανήκει:». 

Κατά τα υπόλοιπα ισχύει η αριθ. 2640/18.12.1980 από¬ 
φαση Νομάρχη Χίου. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Χίος, 7 Δεκεμβρίου 2000 

Η Γενική Γραμματέας Περιφέρειας κ.α.α. 

ΠΑΝΑΓΙΩΤΗΣ ΣΕΡΑΙΔΗΣ 

Αριθ. 1410π.ε. (4) 

Κήρυξη αναδασωτέας έκτασης 125 στρεμμάτων στη θέ¬ 
ση «Προφήτης Ηλίας», περιφέρειας δημοτικού διαμε¬ 
ρίσματος Προσήλιου Δήμου Σμύνους Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις για δ .οικητική αποκέντρωση. 

2. Τις διατάξεις του (άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας των δα¬ 
σών κ.λ.π.» και ειδικότερα: 

α)του άρθρου 41 παρ.1, β)του άρθρ.38παρ. 1. 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

5. Την απόφαση του Γεν. Γραμματέα Περιφέρειας Πε- 
λοποννήσου αριθμ. 5872/29.8.97 «Τοποθέτηση Προϊστα¬ 
μένων Δ/νσεων Υπηρεσιών Περιφέρειας Πελοποννήσου 
και εξουσιοδότηση υπογραφής». 

6. Τις διαταγές του Υπουργείου Γεωργίας: 

α) 160417/1180/8.7.60. 

β) 182447/3049/24.9.80. 

7. Την υπ’ αριθμ. 1787/19.12.2000 πρόταση του Δασαρ¬ 
χείου Γυθείου με την οποία προτείνεται η κήρυξη της 
έκτασης ως αναδασωτέας. 

Κηρύσσουμε αναδασωτέα με σκοπό την αποκατάστα¬ 
ση με φυσική αναγέννηση της προϋπάρχουσας δασικής 
βλάστησης η οποία εκαλύπτετο από τα είδη πουρνάρι, 


σχοίνος, ασπάλαθος, ρείκι, ασφάκα και αφάνα σε ποσο¬ 
στό 80% που καταστράφηκε στις 16.7.2000 από πυρκα¬ 
γιά, της κατηγορίας της παραγράφου 3 του άρθρου 2 του 
Ν. 998/79, δημόσια δασική έκταση εμβαδού 125 στρεμ¬ 
μάτων στη θέση «Προφήτης Ηλίας», περιφέρειας δημοτι¬ 
κού διαμερίσματος Προσήλιου Δήμου Σμύνους Νομού 
Λακωνίας και προσδιορίζεται στο θεωρημένο απόσπα¬ 
σμα χάρτη Γ.Υ.Σ (Φ.Χ. ΞΗΡΟΚΑΜΠΙΟΝ & ’Φ. X. ΓΎΘΕΙΟΝ 
1977) κλίμακας 1:50.000, στο οποίο εμφανίζεται η έκταση 
που κάηκε στις 16.7.2000 και στο απόσπασμα χάρτη Γ.Υ.Σ 
(Φ.Χ. ΓΎΘΕΙΟΝ αριθμ. 7362.8) κλίμακας 1:5.000, στο 
οποίο εμφανίζεται η περίμετρος της έκτασης που θα κη¬ 
ρυχθεί αναδασωτέα και έχει όρια: 


ΤΜΗΜΑ Α' 

Βόρεια: Με δασική και 
αγροτική έκταση. 

Νότια: Με δασική και 
αγροτική έκταση. 
Ανατολικά: Με δασική 
και αγροτική έκταση. 
Δυτικά: Με δασική έκταση. 


ΤΜΗΜΑ Β' 

Βόρεια: Με δασική και 
αγροτική έκταση. 

Νότια: Με δασική και 
αγροτική έκταση. 
Ανατολικά: Με δασική 
και αγροτική έκταση. 
Δυτικά: Με δασική έκταση. 


όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Σπάρτη, 15 Ιανουάριου 2001 


Με εντολή Γενικού Γραμματέα Περιφέρειας 
Ο Διευθυντής Δασών Ν. Λακωνίας 
ΓΡΗΓΟΡΙΟΣ ΠΑΠΑΪΩΑΝΝΟΥ 

ΥΠΟΜΝΗΜΑ 

έκταση ποΰ κάηκε 

αγροτική έκταση εμραδοΰ 160 στρεμμάτων 
ήασική έκταση πο<5 Οα κηρυχθεί αναδασωτέα 
εμΡαδοΟ 145 στρεμμάτων 

